  Туспуктэм: Ижкар администрацилэн пресс-службаез Наталия Сильвестрова Ижкарын тазалыксыя сюбегатэм луонлыкъёсын нылпиослы Пинал экскурсоводлэсь школазэ усьтӥзы. Отчы карысь 15, 39, 101 номеро коррекционной школаосысь, Можгаысь но Воткаысь реабилитационной центръёсысь, Якшур-Бӧдья школа-интернатысь 50 пиналъёс пырисько. Со сярысь как администрацилэн пресс-службаез ивортӥз. 15 номеро школаын дышетскисьёс 20-тӥ коньывуонэ узебай Герд нимо йӧскалык музее нырысетӥ экскурси ветлӥзы. Оглом татын 18 сыӵе пумиськон луоз.  Вордскем шаерлэсь историзэ куинь ӧръя дышетозы: «Удмуртилэн инкуазез», «Ми – удмуртъёс» но «Каръёс заводъёсысен кутскылӥзы»    Озьы ик пиналъёсын Удмурт кун университетлэн историяя музеяз доцентъёс, тодосъя кандидатъёс но профессоръёс ужалозы. Нош Пичи Пурга ёросысь «Тюрагай» центрын практической занятиос радъяськозы. Дышетскон 2024-тӥ арын южтолэзе йылпумъяськоз, нылпиос асьсэлэсь экскурсионной маршрутъёссэс дасялозы. Ӵектосэз «Подари ЗАВТРА!» ӟечлэсьтон фонд радъяз. Со Азьмуртлэн грантъёсъя фондысьтыз одӥг миллион манет пала басьтӥз. Тегъёс: нылпиос школаос Музей Ижкар Удмуртия  